== Senere virke ==
Efter [[Freden i Kiel|freden]] [[1814]] indtrådte han straks som 3. [[Deputeret|militærdeputeret]] i [[Admiralitetskollegiet]] og fik således lod og del i den vigtige opgave at genoprejse den danske flåde, der efter katastrofen 1807 og [[Norge]]s senere udskillelse af monarkiet havde lidt et næsten uovervindeligt stød. [[1825]] arvede han [[baroniet Holstenshuus]] ved sin ældste broders død, men overlod straks bestyrelsen af det til sin søn [[Adam Christopher Holsten-Charisius|Adam Christopher Holsten]]. Samme år avancerede han til 2. deputeret og divisionschef, [[1829]] indtrådte han som 1. direktør i bestyrelsen af [[Søetatens Hospital]], [[1833]] blev han kollegiets 1. deputerede, [[1836]] endogså virkelig admiral. Holsten var foruden med disse høje tillidsposter bleven benådet på forskellig måde: [[1781]] blev han [[Kammerjunker (titel)|kammerjunker]], 1808 blev han [[kammerherre]], 1810 [[Dannebrogordenen|Ridder af Dannebrog]], [[1812]] [[Dannebrogsmand]], [[1826]] Kommandør af Dannebrog, modtog Storkorset 1836 og [[1839]] [[Elefantordenen|Elefantridder]]. Han døde 13. april 1849.
Titler Samfund Historie